อยากรู้ว่าหนูฉีดยาคุม(แบบ3เดือน)มา2ปีกว่าแล้ว อยู่ๆก็มีเลือดออก น่าจะเป็นประจำเดือน สงสัยว่าจะเป็นไรไหม จะท้องไหมหรือเป็นอะไรไหมคะ
สวัสดีค่ะ เมื่อฉีดยาคุมกำเนิดชนิดที่ฉีดทุก 3 เดือนต่อเนื่องนานๆ ประจำเดือนมักจะขาดหายไปได้ ส่วนการที่มีเลือดออกมา ก็อาจเกิดจากการที่เยื่อบุโพรงมดลูกบางลง จนทำให้เกิดการหลุดลอกออกมาเอง และกลายเป็นเลือดที่ออกมาจากช่องคลอดได้ ทั้งนี้ หากเลือดที่ออกมีปริมาณไม่มาเกินไป ไม่ได้ออกต่อเนื่องนานหลายวัน ไม่มีปวดท้องน้อย ก็ไม่ได้ถือว่าผิดปกติหรืออันตรายอะไรค่ะแต่หากเลือดที่ออกมีปริมาณมาก ออกต่อเนื่องนาน หรือมีปปวดท้องน้อยมาก ก็อาจลองตรวจหาการตั้งครรภ์ดูด้วย หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ มะเร็งเยื่อบุโพรงมดลูก มะเร็งปากมดลูก เป็นต้น